**Szám:** 1-4/2022. 11. sz. napirendi pont

**Előterjesztés**

**Zalaszentgrót Város Önkormányzata Képviselő-testületének**

**2022. április 28-i rendes, nyilvános ülésére**

**Tárgy:** Döntés legfeljebb 3000 m2 területű zártkerti önkormányzati ingatlanok értékesítéséről

**Tisztelt Képviselő-testület!**

**I.**

Zalaszentgrót Város Önkormányzata Képviselő-testületének az önkormányzat vagyonáról és a vagyongazdálkodás általános szabályairól szóló 22/2015. (XI. 27.) számú önkormányzati rendeletének (a továbbiakban: vagyonrendelet) VIII. fejezet 41. § b) pont bd) pontja alapján a legfeljebb 3000 m2 területű vagy bruttó 3 millió forint alatti forgalmi értékű kivett zártkerti földterületek pályázati eljárás lefolytatása nélkül is értékesíthetők.

**Fekete Zsolt** 8790 Zalaszentgrót, Virág u. 4. szám alatti lakos kérelmet nyújtott be Zalaszentgrót Város Önkormányzata felé a **Zalaszentgrót** **zártkert 21352/1; 21352/2 és a 21352/3 helyrajzi számú** ingatlanok megvásárlására vonatkozóan.

Az ingatlanok Zalaszentgrót – Csáford városrész zártkertjében helyezkednek el, Zalaszentgrót Város Önkormányzatának 1/1 arányú tulajdonát képezik. Az ingatlanok bejárása Csáford Városrész Tanácsadó testületi tagjával és Balogh Gábor tanácsnok úrral megtörtént, amely során megállapítást nyert, hogy a fenti ingatlanok földútról megközelíthetőek, elhanyagolt állapotúak, a területek nagy része spontán fásult, kisebb része bokros. Az alábbi táblázat tartalmazza a földterületek adatait:

1. sz. táblázat

|  |  |  |  |  |  |
| --- | --- | --- | --- | --- | --- |
| **Helyrajzi szám** | **Területnagyság (m2)** | **Művelési ág** | **Nyilvántartási érték (Ft)** | **Vagyonrendelet szerinti számított érték (Ft)** | **Városrészi ár javaslat (Ft)** |
| Zalaszentgrót  21352/1 | 712 | kivett | 14.000,- | 43.680,-  (61,- Ft/m2) | 178.000,-  (250,- Ft/m2) |
| Zalaszentgrót  21352/2 | 712 | kivett | 14.000,- | 43.680,-  (61,- Ft/m2) | 178.000,-  (250,- Ft/m2) |
| Zalaszentgrót  21352/3 | 716 | kivett | 14.000,- | 43.680,-  (61,- Ft/m2) | 179.000,-  (250,- Ft/m2) |

Az ingatlan értékét az Önkormányzat által meghatározott számítási módszer alapján kiszámoltuk. A Városrész által tett javaslat 250 Ft/m2. A fenti táblázatban szerepeltettük a különböző értékeket. Fekete Zsolt a benyújtott vásárlási kérelmében 90,- Ft/m2-es árat ajánlott az ingatlanokért.

**II.**

**Pekár Adrián** 1071 Budapest, Dembinszky u. 6. szám alatti lakos kérelmet nyújtott be Zalaszentgrót Város Önkormányzata felé a **Zalaszentgrót 12912, 12915 és a 12916 helyrajzi számú** ingatlanok megvásárlására vonatkozóan.

Az ingatlanok Zalaszentgrót – Huszonya hegy zártkertben helyezkednek el, Zalaszentgrót Város Önkormányzatának 1/1 arányú tulajdonát képezik. Az ingatlanok bejárása Kisszentgrót városrész Tanácsadó testületi tagjával és Balogh Gábor tanácsnok úrral megtörtént, amely során megállapítást nyert, hogy a fenti ingatlanok földútról megközelíthetőek. A térkép által jelölt út fával benőtt, a jelenleg útnak használt terület magánterületen megy. Az ingatlanok elhanyagolt állapotúak, bozótos, néhány fa található rajtuk. Az alábbi táblázat tartalmazza a földterületek adatait:

2. sz. táblázat

|  |  |  |  |  |  |
| --- | --- | --- | --- | --- | --- |
| **Helyrajzi szám** | **Területnagyság (m2)** | **Művelési ág** | **Nyilvántartási érték (Ft)** | **Vagyonrendelet szerinti számított érték (Ft)** | **Városrészi ár javaslat (Ft)** |
| Zalaszentgrót  12912 | 935 | kivett | 28.000,- | 65.520,-  (70,- Ft/m2) | 112.200,-  (120,- Ft/m2) |
| Zalaszentgrót  12915 | 1773 | kivett | 53.000,- | 186.030,-  (105,-Ft/m2) | 212.760,-  (120,- Ft/m2) |
| Zalaszentgrót  12916 | 1708 | kivett | 51.000,- | 179.000,-  (105,- Ft/m2) | 204.960,-  (120,- Ft/m2) |

Az ingatlan értékét az Önkormányzat által meghatározott számítási módszer alapján kiszámoltuk. A Városrész által tett javaslat 120 Ft/m2. A fenti táblázatba szerepeltettük a különböző értékeket. Pekár Adrián a benyújtott vásárlási kérelmében 120,- Ft/m2-es árat ajánlott az ingatlanokért.

**III.**

**Stadler Kitti Anett** 8342 Óhíd, Petőfi u. 89. szám alatti lakos és **Varga Marianna** 8356 Kisgörbő, Arany J. u. 20. szám alatti lakos egyaránt kérelmet nyújtott be Zalaszentgrót Város Önkormányzata felé a **Zalaszentgrót 13118 hrsz.-ú** ingatlan megvásárlására vonatkozóan.

Az ingatlan Zalaszentgrót – Huszonya hegy zártkertben helyezkedik el, Zalaszentgrót Város Önkormányzatának 1/1 arányú tulajdonát képezik. Az ingatlan bejárása Kisszentgrót városrész Tanácsadó testületi tagjával és Balogh Gábor tanácsnok úrral megtörtént, amely során megállapítást nyert, hogy a fenti ingatlan földútról megközelíthető. Az ingatlant teljes egészében spontán fásult terület. Az alábbi táblázat tartalmazza a földterület adatait:

3. sz. táblázat

|  |  |  |  |  |  |
| --- | --- | --- | --- | --- | --- |
| **Helyrajzi szám** | **Területnagyság (m2)** | **Művelési ág** | **Nyilvántartási érték (Ft)** | **Vagyonrendelet szerinti számított érték (Ft)** | **Városrészi ár javaslat (Ft)** |
| Zalaszentgrót 13118 | 241 | kivett | 7.000,- | 21.840,-  (91,- Ft/m2) | 60.250,-  (250,- Ft/m2) |

Az ingatlan értékét az Önkormányzat által meghatározott számítási módszer alapján kiszámoltuk. A Városrész által tett javaslat 250 Ft/m2. A fenti táblázatban szerepeltettük a különböző értékeket. Stadler Kitti Anett a benyújtott vásárlási kérelmében 60.000,- Ft árat ajánlott, Varga Marianna 30,- Ft/m2-es (7.230,- Ft) árat ajánlott az ingatlanért.

A Kisszentgróti városrész Stadler Kitti Anett 8342 Óhíd, Petőfi u. 89. szám alatti lakos vásárlási kérelmét támogatja, mert a Zalaszentgrót 13118 hrsz.-ú ingatlant körülveszi a kérelmező a saját tulajdonát képező ingatlana.

**IV.**

**Varga Marianna** 8356 Kisgörbő, Arany J. u. 20. szám alatti lakos nyújtott be Zalaszentgrót Város Önkormányzata felé a **Zalaszentgrót 13283/1 hrsz.-ú** ingatlan megvásárlására vonatkozóan.

Az ingatlan Zalaszentgrót – Huszonya hegy zártkertben helyezkedik el, Zalaszentgrót Város Önkormányzatának 1/1 arányú tulajdonát képezik. Az ingatlan bejárása Kisszentgrót városrész Tanácsadó testületi tagjával és Balogh Gábor tanácsnok úrral megtörtént, amely során megállapítást nyert, hogy a fenti ingatlan földútról megközelíthető. Az ingatlanon fekszik a zalaszentgróti cross pálya egy része. Az alábbi táblázat tartalmazza a földterület adatait:

4. sz. táblázat

|  |  |  |  |  |  |
| --- | --- | --- | --- | --- | --- |
| **Helyrajzi szám** | **Területnagyság (m2)** | **Művelési ág** | **Nyilvántartási érték (Ft)** | **Vagyonrendelet szerinti számított érték (Ft)** | **Városrészi ár javaslat (Ft)** |
| Zalaszentgrót 13283/1 | 2856 | kivett | 71.000,- | 249.210,-  (87,- Ft/m2) | - |

Az ingatlan értékét az Önkormányzat által meghatározott számítási módszer alapján kiszámoltuk. Varga Marianna a benyújtott vásárlási kérelmében 30,- Ft/m2-es árat ajánlott az ingatlanért. A Városrész nem támogatja az ingatlan értékesítését.

A Gazdasági és Városfejlesztési Bizottság az előterjesztést a 2022. április 21-i ülésén megtárgyalta, a 35/2022. (IV.21.), 36/2022. (IV.21.), 37/2022. (IV.21.) és a 38/2022. (IV.21.) számú határozatával elfogadta, és a Képviselő-testületnek elfogadásra javasolja.

Kérem a T. Képviselő-testületet, hogy az előterjesztést tárgyalja meg és az alábbi határozati javaslatot fogadja el:

**Határozati javaslat:**

**I.**

Zalaszentgrót Város Önkormányzata Képviselő-testülete úgy dönt, hogy a kizárólagos tulajdonában lévő a

Zalaszentgrót 21352/1 hrsz.-ú, 712 m2 nagyságú, kivett zártkerti területet 250,- Ft/m2

Zalaszentgrót 21352/2 hrsz.-ú, 712 m2 nagyságú, kivett zártkerti területet 250,- Ft/m2

Zalaszentgrót 21352/3 hrsz.-ú 716 m2 nagyságú, kivett zárkerti területet 250,- Ft/ m2

vételáron nyilvános pályázati eljárás lefolytatása nélkül értékesíti Fekete Zsolt 8790 Zalaszentgrót, Virág u. 4. szám alatti lakos részére.

Az adásvétellel kapcsolatos költségek a vevőt terhelik.

A Képviselő-testület felhatalmazza a polgármestert az adásvételi szerződés megkötésére.

A Képviselő-testület felkéri a jegyzőt az értékesítéssel kapcsolatos feladatokat elvégzésére.

**Határidő:** 2022. június 30.

**Felelős:** Baracskai József polgármester

Dr. Simon Beáta jegyző

**II.**

Zalaszentgrót Város Önkormányzata Képviselő-testülete úgy dönt, hogy a kizárólagos tulajdonában lévő

Zalaszentgrót 12912 hrsz.-ú, 935 m2 nagyságú, kivett zártkerti területet 120,- Ft/m2

Zalaszentgrót 12915 hrsz.-ú, 1773 m2 nagyságú, kivett zártkerti területet 120,- Ft/m2

Zalaszentgrót 12916 hrsz.-ú, 1708 m2 nagyságú, kivett zártkerti területet 120,- Ft/m2

vételáron nyilvános pályázati eljárás lefolytatása nélkül értékesíti Pekár Adrián 1071 Budapest, Dembinszky u. 6. szám alatti lakos részére.

Az adásvétellel kapcsolatos költségek a vevőt terhelik.

A Képviselő-testület felhatalmazza a polgármestert az adásvételi szerződés megkötésére.

A Képviselő-testület felkéri a jegyzőt az értékesítéssel kapcsolatos feladatokat elvégzésére.

**Határidő:** 2022. június 30.

**Felelős:** Baracskai József polgármester

Dr. Simon Beáta jegyző

**III.**

Zalaszentgrót Város Önkormányzata Képviselő-testülete úgy dönt, hogy a kizárólagos tulajdonában lévő a

Zalaszentgrót 13118 hrsz.-ú, 241 m2 nagyságú, kivett zártkerti területet 250,- Ft/m2

vételáron nyilvános pályázati eljárás lefolytatása nélkül értékesíti Stadler Kitti Anett 8342 Óhíd, Petőfi u. 89. szám alatti lakos részére.

Az adásvétellel kapcsolatos költségek a vevőt terhelik.

A Képviselő-testület felhatalmazza a polgármestert az adásvételi szerződés megkötésére.

A Képviselő-testület felkéri a jegyzőt az értékesítéssel kapcsolatos feladatokat elvégzésére.

**Határidő:** 2022. június 30.

**Felelős:** Baracskai József polgármester

Dr. Simon Beáta jegyző

**IV.**

Zalaszentgrót Város Önkormányzata Képviselő-testülete úgy dönt, hogy a kizárólagos tulajdonában lévő a Zalaszentgrót 13283/1 hrsz.-ú, 2856 m2 nagyságú, kivett zártkerti területet nem értékesíti Varga Marianna 8356 Kisgörbő, Arany J. u. 20. szám alatti lakos részére.

A Képviselő-testület felkéri a jegyzőt a kérelmező értesítésére.

**Határidő:** 2022. május 15.

**Felelős:** Dr. Simon Beáta jegyző

Zalaszentgrót, 2022. április 25.

|  |  |
| --- | --- |
|  | ***Baracskai József***  *polgármester* |

A határozatai javaslat a törvényességi

követelményeknek megfelel.

|  |  |
| --- | --- |
|  | ***Dr. Simon Beáta***  *jegyző* |