**Szám:** 1-4/2022.

14. sz. napirendi pont

**Előterjesztés**

**Zalaszentgrót Város Önkormányzata Képviselő-testületének**

**2022. április 28-ai rendes, nyilvános ülésére**

**Tárgy:** Döntés TOP Plusz – Helyi és térségi turizmusfejlesztés pályázat benyújtásáról

**Tisztelt Képviselő-testület!**

Mint az Önök előtt is ismeretes, kiírásra kerültek az ún. TERÜLET- ÉS TELEPÜLÉSFEJLESZTÉSI OPERATÍV PROGRAM PLUSZ (TOP PLUSZ) pályázatok, amelyek a 2014-2020 közötti Terület- és Településfejlesztési Operatív Program (TOP) eredményeire építve annak tematikáját és integrált területi programokon keresztül megvalósuló modelljét folytatja, ennek megfelelően elsősorban helyi önkormányzati és költségvetési szerveinek fejlesztését támogatja.

**Helyi és térségi turizmusfejlesztés - TOP\_Plusz-1.1.3-21**

**A projekt 100 %-ban finanszírozott, támogatási összeg: 10 – 333 millió Ft.**

A felhívásra támogatási kérelmet nyújthatnak be:

* Helyi önkormányzat (GFO 321);
* Önkormányzati hivatal (költségvetési szerv) (GFO 325)
* Helyi önkormányzatok társulásai (GFO 327)
* Gazdasági társaságok, amelyekben a helyi önkormányzatok, önkormányzati társulások a többségi tulajdonrésszel rendelkeznek (GFO 11, 57)
* Egyházi jogi személyek
* Magyarországi, az alábbi GFO kódokkal rendelkező civil szervezetek (GFO 517, 521, 529, GFO 563, 565, 569)
* Térségi fejlesztési tanács (GFO 362)
* Európai területi együttműködési csoportosulás (EGTC) – (GFO 144)

Pályázat nyújtható be:

1. **A térségben jelentős kulturális és örökségi helyszínek turisztikai fejlesztése**
2. A térség kulturális adottságaira építő új vonzerők létrehozása, meglévők fejlesztése
3. Rendezvények infrastrukturális hátterének fejlesztése
4. Kulturális vonzerőkön alapuló térségi hálózatok – tematikus utak – kialakítása, meglévők fejlesztése
5. **A térségben jelentős természeti örökség turisztikai fejlesztése**
6. Meglévő, többségi önkormányzati tulajdonú gyógyfürdők, fürdők komplex turisztikai infrastruktúra és szolgáltatás fejlesztése
7. Természeti értékek bemutatására alkalmas helyszínek ökoturisztikai fejlesztései
8. Kisvasutak, erdei vasutak (kizárólag keskeny nyomtávú) turisztikai infrastruktúrájának fejlesztése
9. Természetes fürdőhelyek a 78/2008. (IV. 3.) Korm. rendelet alapján a fürdőzési célra engedélyezett víz és a hozzá tartozó vízparti terület) turisztikai infrastruktúrájának fejlesztése
10. **Aktív turizmushoz kapcsolódó fejlesztések**
11. Kerékpáros turizmus fejlesztése
12. Megyén belüli aktív hálózatok kialakítása, fejlesztése gyalogos, vízi, lovas jármódok esetében
13. Egyéb, nem hálózatos aktív turisztikai fejlesztések
14. Horgászturizmus fejlesztése
15. **Az önállóan támogatható tevékenységek (A-C) elemeire épülő turisztikai** **termékcsomagok létrehozása**
16. **Jelentős turisztikai attrakcióval rendelkező települések turisztikai infrastrukturális és szolgáltatói hiányosságainak felszámolása a komplex élményszerzés érdekében**

Kötelezően megvalósítandó tevékenységek:

* **Marketing tevékenység, promóció**
* **Akadálymentesítés**
* **Azbesztmentesítés, amennyiben releváns**
* **Energiahatékonysági intézkedések, amennyiben releváns**
* **Nyilvánosság biztosítása**

*Ezekhez választható, önállóan nem támogatható tevékenységek:*

* A felhívás 2.1.1. pontjában meghatározott turisztikai attrakció kialakításához közvetlenül kapcsolódó eszközbeszerzés.
* A kulturális vonzerő egyediségén alapuló versenyképes, innovatív turisztikai tematika kidolgozása, a létrejövő turisztikai termék arculatának megteremtése.
* Bárki által térítésmentesen látogatható tematikus játszótér, pihenőpark, kialakítása, fejlesztése valamely fejlesztett turisztikai attrakció kiegészítő elemeként.
* Az attrakciók közvetlen környezetének fejlesztése
* A projekt keretén belül fejlesztendő épület energiahatékony működését javító beruházások, illetve megújuló energiaforrások hasznosítása.
* A műemlék berendezéséhez szükséges műtárgyak, eszközök szakszerű restaurálása, illetve épületekhez kötött műtárgyak, épülettartozékok, díszítőelemek restaurálása.
* Attrakcióhoz kapcsolódó, vendéglátó és kereskedelmi egységek alapvető infrastruktúrájának kialakítása
* Rendezvényhelyszín infrastrukturális fejlesztéséhez kapcsolódóan rendezvénysátor beszerzése.
* Gyógyfürdők, fürdők komplex turisztikai infrastruktúra és szolgáltatás fejlesztése esetén:

- a helyszín egyediségére építő, a turisztikai élmény alapjául szolgáló innovatív szolgáltatásfejlesztés

- gyógyvíz kutatás aktualizálása (a Felhívás 2.3.2. B)a) 2.pontja szerint)

* Kerékpárosbarát projektelemek megvalósítása (kivéve kerékpárkölcsönző kialakítása).
* Kerékpárforgalmi létesítmény útfenntartó gépeinek a beszerzése (amennyiben az adott géphez az eszköz-adapterek opcionálisan választhatók, úgy téli- és nyári adapterekkel együtt), vagy meglévő gépekhez a kerékpárforgalmi létesítmény fenntartásához szükséges adapterek beszerzése.
* Család- és gyermekbarát projektelemek megvalósítása a fejlesztett turisztikai attrakcióhoz kapcsolódóan
* Fogyatékossággal élő emberek fogadása érdekében a fogyatékosság típusához igazodó sajátos igényeknek megfelelő szolgáltatások kialakítása.
* ITS vagy Településfejlesztési Terv (ITS-sel egyenértékű integrált, területi alapú, fenntartható fejlesztést szolgáló stratégiai dokumentum) elkészítése, felülvizsgálata, módosítása.
* 2.1.1. pontban meghatározott tevékenységekhez kapcsolódóan elektromos járművek használatához szükséges töltőberendezés kiépítése

**Elszámolható költségek:**

* I. Projektelőkészítés költségei
* II. Beruházáshoz kapcsolódó költségek
* III. Szakmai tevékenységhez kapcsolódó szolgáltatások költségei
* IV. Szakmai megvalósításban közreműködő munkatársak költségei
* V. Projekt menedzsment költségek
* VII. Adók, közterhek (ide nem értve a le nem vonható áfát)
* VIII. Tartalék

Sajnálatosan a zalaszentgróti Szent-Gróth fürdő nem szerepelt a jogosult, fejlesztendő fürdők sorában, így Zalaszentgrót Város Önkormányzata a kiírás önállóan támogatható tevékenységei közül a *„A térségben jelentős kulturális és örökségi helyszínek turisztikai fejlesztése”* tevékenységhez kapcsolódóan egy **az épített, a természeti és a kulturális örökségét bemutató komplexebb turisztikai termék létrehozására, fejlesztésre kíván pályázatot** benyújtani. Az benyújtás feltétele egy szakirányú végzettséggel rendelkező turisztikai szakember bevonásával megvalósuló projektelőkészítés megvalósítása. Ezen tevékenységek (Projektterv dokumentáció elkészítése és a turisztikai szakértő megbízási díja) indikatív árajánlat alapján nettó 5.250.000 Ft + ÁFA. – bruttó 6.667.500 Ft.

Kérem a T. Képviselő-testületet, hogy az előterjesztést tárgyalja meg és az alábbi határozati javaslatokat fogadja el:

**Határozati javaslat:**

Zalaszentgrót Város Önkormányzata Képviselő-testülete úgy dönt, hogy pályázatot nyújt be TOP\_Plusz-1.1.3-21 azonosító számú, – Helyi és térségi turizmusfejlesztés című kiírásra.

Zalaszentgrót Város Önkormányzata Képviselő-testülete a pályázat benyújtásához szükséges projekt-előkészítés költségeire 6.667.500 Ft összegű forrást biztosít az önkormányzat 2022. évi költségvetésének általános működési tartalék sora terhére.

A Képviselő-testület felhatalmazza a polgármestert a pályázat benyújtására, pozitív elbírálásuk esetén pedig a megvalósításukhoz szükséges intézkedések megtételére.

Határidő: 2022. május 31.

Felelős: Baracskai József - polgármester

Zalaszentgrót, 2022. április 25.

|  |  |
| --- | --- |
|  | **Baracskai József**  polgármester |

A határozati javaslat a törvényességi előírásoknak megfelel.

|  |  |
| --- | --- |
|  | **Dr. Simon Beáta**  jegyző |